कालेधन पर एसआईटी : सरकार करेगी अपील  
काले धन का पता लगाने के लिए विशेष जांच दल बनाने के सुप्रीम कोर्ट के फैसले के खिलाफ सरकार अपील करने की सोच रही है। यह जानकारी सूत्रों ने दी है।
काले धन का पता लगाने के लिए विशेष जांच दल बनाने के सुप्रीम कोर्ट के फैसले के खिलाफ सरकार अपील करने की सोच रही है। यह जानकारी सूत्रों ने एनडीटीवी को दी है। सुप्रीम कोर्ट ने काले धन का पता लगाने के लिए 4 जुलाई को विशेष जांच दल बना दिया, जो सरकार को नहीं सुप्रीम कोर्ट को रिपोर्ट करेगी।  सरकार ने कहा था कि वह कोशिश कर रही है और उसने एक उच्च स्तरीय कमेटी भी बनाई है। लेकिन सरकार के रवैये से नाखुश सुप्रीम कोर्ट ने सरकार की इस कमेटी को अपने अंडर की एसआईटी के दायरे में ले लिया। एसआईटी ठीक से काम करे इसके लिए दो रिटायर्ड जजों को चेयरमैन और को−चेयरमैन बना दिया।  मशहूर वकील राम जेठमलानी और कुछ दूसरे लोगों ने याचिका दायर कर एसआईटी बनाने और विदेशी खाताधारकों के नामों का खुलासा करने की मांग की थी।